Flyet startet 22. november 1935 fra Alameda, California i et forsøk på å levere den første luftpost og frakt over Stillehavet. Selv om det under åpningsturen skulle flys over San Francisco – Oakland Bay Bridge (da under bygging), forstod piloten at ha ikke ville gå klar av stillaser og måtte, med knapp margin, fly under i stedet. Den 29. november nådde flyet sin destinasjon, Manila, etter å ha fløyet via Honolulu, Midwayøyene, Wake Island og Guam, og leverte over 110 000 brev. Blant besetningen på denne turen var det en som verden senere ble opptatt av, navigatøren Fred Noonan da han, sammen med Amelia Earhart forsvant under et forsøk på å fly jorden rundt.